રોટી બેંકની એક ખાસિયત તો એ છે કે તેના કોઈ પણ સેન્ટરમાં જઈને કોઈ પણ ગરીબ ખાઈ શકે છે. એટલું જ નહીં, લોકો જુદી જુદી જગાઓ પર જઈને ગરીબોને રોટી આપી આવે છે. રાજકુમાર કહે છે કે પોતે દિલ્હીની એવી કોલોનીમાં લગાતાર ગયા જ્યાં એવા વૃદ્ધો રહે છે જેમની દેખરેખ રાખનાર કોઈ નથી. તેમની વિગતો જાણીને આસપાસના પાડોશીઓ પણ રોટી અભિયાનમાં સામેથી સામેલ થવા લાગ્યા. પાડોશીઓ વિચારવા લાગ્યા કે જે કામ રાજકુમાર કરે છે તે ખરેખર તો એક પાડોશી આ નાતે તેમની જવાબદારી છે. આમ આ સેવા એક સામાજિક ચેતનાનું કારણ બની ગયું.